open-index/open-wikipedia-markdown huggingface dataset:
Valtakunnansarjan kausi 1936

Vuonna 1936 Valtakunnansarjan alueiden määrä oli 16. Lahden alue erosi Kymenlaaksosta ja Pohjois-Suomi jakaantui Pohjois-Pohjanmaan ja Lapin alueiksi. B-sarjan mestariksi leivottiin Loimaan Palloilijat.

## Aluemestarit 1936

	
* Uusimaa		KooPee, Kerava
* Häme		Tampereen Poliisi-Urheilijat
* Satakunta		Porin Pallo-Veikot
* Varsinais-Suomi		Loimaan Palloilijat
* Etelä-Pohjanmaa		Ylistaron suojeluskunta
* Keski-Pohjanmaa		Vetelin Yritys
* Pohjois-Pohjanmaa		Oulun Pyrintö
* Lappi		Lapin Pojat
		
* Kaakkois-Suomi		Viipurin NMKY
* Itä-Karjala		Värtsilän Teräs
* Pohjois-Karjala		Pankakosken Tehtaan Urheilijat
* Lahti		Lahden Mailaveikot 2
* Kymenlaakso		Kouvolan Pallonlyöjät
* Pohjois-Savo		Warkauden Urheilijat
* Suur-Savo		Jyväskylän Kiri
* Kainuu		Kajaanin Pallo-Kerho

Seurojen 2-joukkueet eivät enää saaneet jatkaa loppupeleihin, joten Orimattilan Oka peri LMV:n reservijoukkueen paikan.

## Karsintakierros

* Värtsilän Teräs - Viipurin NMKY 0-2

* Orimattilan Oka - Kouvolan Pallonlyöjät 3-2. KPL teki ottelusta protestin, mutta sillä ei ollut vaikutusta.

* Warkauden Urheilijat - Jyväskylän Kiri 4-7

* Pankakosken Tehtaan Urheilijat suoraan Itäisen alueen loppusarjaan Kajaanin Pallokerhon vetäydyttyä pois isorokon takia.

* Porin Palloveikot - Loimaan Palloilijat 3-2
* Loimaan Palloilijat - Porin Palloveikot 6-0 (Loimaa jatkoon 8-3)

* Oulun Pyrintö - Lapin Pojat 4-0
* Ylistaron suojeluskunta - Vetelin Yritys 9-2
* Oulun Pyrintö - Ylistaron suojeluskunta 6-0 (Pyrintö jatkoon)

* Keravan KooPee ja Tampereen Poliisi-Urheilijat suoraan Läntisen alueen loppusarjaan.

## Loppusarjat

### Itä

Itäisen alueen loppusarja 19.-20.9. Jyväskylässä

Pankakoski ja Kiri nousivat Suursarjaan 1937.

### Länsi

Läntisen alueen loppusarja 12.-13.9. Loimaalla

Loimaa ja Kerava nousivat Suursarjaan 1937.

### B-sarjan loppuottelu

## Lähteet

* http://vessix.kotisivukone.com/files/vessix.kotisivukone.com/Pesis/1936/1936-sarjat.xls
* http://vessix.kotisivukone.com/files/vessix.kotisivukone.com/Pesis/1936/vte-jaakkima.jpg
* http://www.mrasilainen.com/html/1936_1.htm
Kstovo

**Kstovo** () on kaupunki Nižni Novgorodin alueella Venäjällä. Se sijaitsee Volgan rannalla 29 kilometriä Nižni Novgorodista kaakkoon. Kaupunki on Kstovon piirin keskus. Sen kautta kulkee Nižni Novgorodin ja Kazanin välinen rautatie sekä Moskovan ja Kazanin välinen M7-valtatie. Asukkaita kaupungissa on 65&nbsp;600 henkeä (vuonna 2005).

Paikkakunta on syntynyt 1300-luvulla. Kaupunginoikeudet Kstovo sai vuonna 1957. Nykyään siellä on Lukoilin omistama öljynjalostamo ja kemian tehdas.

## Lähteet
* 

## Aiheesta muualla

* Kstovon piirin sivusto
Suomen Atlantti-Seuran Nuoret

**Suomen Atlantti-Seuran Nuoret** (SASN) on Suomen Atlantti-Seuran alle 30-vuotiaiden verkosto, joka aloitti toimintansa 2003. SASN on puoluepoliittisesti sitoutumaton, ja sen tarkoituksena on toimia turvallisuus- ja puolustuspolitiikasta kiinnostuneiden ihmisten keskustelu- ja kohtauspaikkana. 

SASN järjestää tapahtumia, jakaa ajankohtaista informaatiota ja pitää yhteyksiä erilaisiin ihmisiin. SASN:n toiminnan kulmakivinä ovat keskustelutilaisuudet, vierailuluennot ja ekskursiot. Jäseneksi voi liittyä kuka tahansa aiheesta kiinnostunut alle 30-vuotias. SASN:n kansainvälinen kattojärjestö on Youth Atlantic Treaty Association (YATA).
Kulebaki

**Kulebaki** () on kaupunki Nižni Novgorodin alueella Venäjällä. Se sijaitsee Meštšoran alangolla 188 kilometriä Nižni Novgorodista lounaaseen. Kaupunki on Kulebakin piirin keskus. Sen kautta kulkee Muromin ja Arzamasin välinen maantie. Navašinon asemalta haarautuu kaupunkiin johtava sivurata. Asukkaita on 37&nbsp;200 henkeä (vuonna 2007).

Kulebakin kylä tunnetaan 1600-luvun lopulta lähtien. Vuonna 1866 paikkakunnalle perustettiin metallitehdas, josta kehittyi yksi Venäjän suurimpia. Kaupunginoikeudet Kulebaki sai vuonna 1932. Nykyään siellä on lähinnä metalli- ja elintarviketeollisuutta.

## Lähteet
* 

## Aiheesta muualla

* Kulebakin piirin sivusto
Ludovico Einaudi

**Ludovico Einaudi** (s. 23. marraskuuta 1955 Torino, Italia) on italialainen säveltäjä, elokuvasäveltäjä ja konserttipianisti.

Einaudin musiikkia on luonnehdittu lyyriseksi, kirkkaaksi, tunteikkaaksi ja hienostuneeksi, sekä helpoksi ja yksinkertaiseksi. Hän yhdistää new age -tyyliseen klassiseen musiikkiinsa vaikutteita jazzista, kansanmusiikista ja rockista.

## Elämä ja ura
Ludovico Einaudi syntyi Torinossa vuonna 1955. Äiti opetti Ludovicon soittamaan pianoa jo lapsena. Einaudin isä oli kustantaja Giulio Einaudi ja isoisä Italian tasavallan toinen presidentti (1948–1955) Luigi Einaudi.

Einaudi opiskeli musiikkia Milanossa arvostetussa Conservatorio Verdissä ja sen jälkeen säveltäjä Luciano Berion johdolla Pariisissa. Valmistuttuaan hän sai stipendin Bostoniin Tanglewoodin musiikkijuhlaan. Einaudin ensimmäisissä sävellystöissä kuuluu Berion vaikutusta tonaalisuuden ja sointuvuuden lisäksi myös siinä, että kumpikin oli laaja-alainen musiikilliselta tyyliltään.

Einaudi sävelsi uransa alkupuolella ISO Dance -tanssiteatterille, ja sävellykset esitettiin New Yorkin Lincoln Centerissä 1991. *Stanze* (1992) oli meditatiivista harppumusiikkia ja sai hyvän vastaanoton radiokuuntelijoilta. Einaudin menestysalbumi *Divenire* (2007) nousi Euroopan klassisen musiikin listakärkeen. Se menestyi myös populaarimusiikin listoilla ja oli Brit Awards -ehdokkaana. Albumin menestyksen ansiosta Einaudi konsertoi laajasti Euroopassa ja muualla maailmassa Japanista Yhdysvaltoihin.

Einaudi sävelsi uransa aikana musiikkia useisiin elokuviin, esimerkkinä *[[This is England]]*. Vuonna 2020 hänen musiikkiaan käytettiin elokuvissa *[[Nomadland]]* ja *[[Isä (vuoden 2020 elokuva)|Isä]]*.

## Albumit
* *Time Out* (1988)
* *Stanze* (1992)
* *Salgari* (1995)
* *Le Onde* (1996)
* *Eden Roc* (1999)
* *I Giorni* (2001)
* *Diario Mali* (2003)
* *Una Mattina* (2004)
* *Divenire* (2007)
* *Nightbook* (2009)
* *In a Time Lapse* (2013)
* *Elements* (2015)
* *Seven Days Walking* (2019)
* *12 Songs From Home* (2020)
* *Einaudi Undiscovered* (2020)
* *Cinema* (2021)

## Lähteet

## Aiheesta muualla
* Ludovico Einaudin virallinen sivusto
Until the End

**Until the End** on Breaking Benjaminin kolmas single *[[Phobia (Breaking Benjaminin albumi)|Phobia]]* -albumilta. 

## Listasijoitukset

## Lähteet
Sosialistinen puolue (Portugali)

**Sosialistinen puolue** () on portugalilainen sosiaalidemokraattinen puolue ja toinen maan pääpuolueista keskusta-oikeistolaisen sosiaalidemokraattisen puolueen ohella. Sosialistinen puolue perustettiin 19. huhtikuuta 1973 saksalaisessa Bad Münstereifelin kaupungissa. Puolue on Sosialistisen internationaalin ja Euroopan sosialidemokraattisen puolueen jäsen.

Vaikutusvaltaisimipia ja näkyvimpiä  poliitikkoja Portugalissa vuoden 1974 Neilikkavallankumouksen jälkeen on ollut sosialistista puoluetta pitkään sen pääsihteerinä johtanut Mário Soares, joka toimi pääministerinä vuosina 1976–78 ja uudelleen 80-luvun alussa sekä Portugalin presidenttinä 10 vuotta vuosina 1986–1996. Häntä oli kutsuttu Portugalin demokratian isäksi.

Partido Socialista voitti vuoden 2009 parlamenttivaalit saaden 37 prosenttia äänistä ja 96 parlamenttipaikkaa, mutta menetti kuitenkin enemmistöaseman parlamentissa.

Portugalin parlamenttivaleissa lokakuussa 2019 pääministeri António Costan johtamat sosialistit saivat vaalivoiton. Sosialistit saivat 106 paikkaa 230 jäsenen parlamentissa. Enemmistöön olisi tarvittu 116 paikkaa. Näin ollen Costa joutuu etsimään pienemmistä puolueista liittolaisia tulevaan hallitukseen. Ennen vaaleja pääministeri Costan vähemmistöhallituksen tukipuolueina olivat kommunistit ja vasemmistoryhmittymä. Pääministeri António Costaa ja sosialisteja auttoivat vaaleissa Portugalin hyvät talousluvut.

## Puolueen pääsihteerit
* Mário Soares: 1973–1986
** Almeida Santos *(väliaikainen)*: 1986
* Vitor Constâncio: 1986–1989
* Jorge Sampaio: 1989–1992
* António Guterres: 1992–2002
* Ferro Rodrigues: 2002–2004
* José Sócrates: 2004–2011
* António José Seguro: 2011–2014
** Maria de Belém Roseira *(väliaikainen)*: 2014
* António Costa: 2014–2023
* Pedro Nuno Santos: 2023–

## Lähteet

## Aiheesta muualla

* Partido Socialista
Navašino

**Navašino** () on kaupunki Nižni Novgorodin alueella Venäjällä. Se sijaitsee Okan rannalla 158 kilometriä Nižni Novgorodista kaakkoon. Kaupunki on Navašinon piirin keskus. Sen kautta kulkee Moskovan ja Kazanin välinen rautatie. Asukkaita on 17&nbsp;100 henkeä (vuonna 2006).

Kaupunki on syntynyt vuonna 1957, jolloin lähekkäin sijainneet Mordovštšikovon ja Lipnjan taajamat yhdistettiin. Tärkein yritys on vuonna 1907 perustettu Okan telakka. Kaupungissa toimii myös rakennustarviketehdas.

## Lähteet
* 

## Aiheesta muualla
* Kaupungin verkkosivusto
Kissafretti

**Kissafretti** (*Bassariscus astutus*) on puolikarhuihin kuuluva nisäkäs. Lajia tavataan Meksikossa ja Yhdysvaltain eteläosissa. Kissafretit ovat yöeläimiä ja yksineläjiä. Ne syövät jyrsijöitä, hyönteisiä, lintuja ja runsaasti hedelmiä. Sen vartalo on yleisväriltään harmaanruskea, ja mustavalkoraitainen häntä on ruumiin mittainen.

Nisäkäsnimistölautakunta on ehdottanut lajin uudeksi suomenkieliseksi nimeksi *kakomistia*.

## Lähteet
Landsbygdens Folk

**Landsbygdens Folk** (lyh. **LF**) on Suomessa viikoittain ilmestyvä ruotsinkielinen sanomalehti. Lehteä julkaisee Svenska lantbruksproducenternas centralförbund. Lehti on perustettu vuonna 1947. Nykyinen päätoimittaja on Staffan Pehrman.

Lehden levikki on noin 7000 kappaletta ja sitä tilataan myös Ruotsiin. Lehti kuuluu SLC:n jäsenetuihin.

Lokakuussa 2021 LF alkoi tehdä yhteistyötä Svenska Ylen kanssa tuottaakseen sisältöä LF:n sivustolle.

## Lähteet

## Aiheesta muualla
* Landsbygdens folkin kotisivut
Meredith Baxter

**Meredith Ann Baxter** (s. 21. kesäkuuta 1947 Kalifornia) on yhdysvaltalainen näyttelijä. Televisiosarjassa *[[Perhe on paras]]* hän esitti perheen äitiä Elyse Keatonia, josta roolista hän oli kaksi kertaa ehdokkaana Emmy-palkinnon saajaksi.

Baxterilla oli toinen päärooli vuonna 1972 tehdyssä tilannekomediasarjassa *Bridget Loves Bernie*. Baxter avioitui vastanäyttelijänsä David Birneyn kanssa 1974. Liitosta syntyi viisi lasta, ennen kuin se päättyi eroon 1990-luvun alkupuolella. Baxterilla on lisäksi kaksi lasta aikaisemmasta avioliitostaan.

## Lähteet

## Aiheesta muualla

*
Vic Morrow

**Victor "Vic" Morrow** (14. helmikuuta 1929 New York, New York &ndash; 23. heinäkuuta 1982) oli yhdysvaltalainen näyttelijä.

Toiseen maailmansotaan sijoittuvassa televisiosarjassa *[[Combat!]]* hän näytteli kersantti Chip Saundersia 1962&ndash;1967.

Morrow kuoli elokuvan *[[Hämärän pelottavat varjot]]* kuvauksissa tapahtuneessa onnettomuudessa helikopterin pudottua hänen viereensä. Onnettomuudessa kuoli myös kaksi lapsinäyttelijää. Ohjaaja John Landis sai syytteen kuolemantuottamuksesta, mutta ei saanut sitä tuomiota, koska asia ratkaistiin sovintomenettelyllä.

Näyttelijä Jennifer Jason Leigh on Vic Morrow’n tytär.

## Lähteet
François Pierre de La Varenne

**François Pierre de la Varenne** (1618 – 1678 Dijon) oli burgundilaissyntyinen kokki, jonka teos *Le cuisinier françois* (1651) kuuluu yhä ranskalaisen keittiön perusteoksiin.

La Varenne katkaisi italialaisen perinteen, joka oli aikoinaan 1600-luvulla mullistanut keskiaikaisen ranskalaisen keittotaidon. La Varenne oli merkittävimpiä niistä ranskalaisista kokeista, jotka kirjoittivat ammattiyleisölle ja määrittelivät Ludvig XIV:n ajan ranskalaisen keittiön. Muut aikalaisteokset olivat Nicholas de Bonnefons teoksillaan *Le jardinier François* (1651) ja *Les Délices de la Campagne* (1654) sekä François Massialot teoksellaan *Le Cuisinier royal et bourgois* (1691), jota muokattiin ja nykyaikaistettiin vielä 1700-luvun puolivälissä.

## Lähteet
Pavlovo (Nižni Novgorodin alue)

**Pavlovo** (; myös *Pavlovo-na-Oke*, Па́влово-на-Оке́) on kaupunki Nižni Novgorodin alueella Venäjällä. Se sijaitsee Okan rannalla 78 kilometriä Nižni Novgorodista lounaaseen. Kaupunki on Pavlovon piirin keskus. Siellä on Nižni Novgorodin ja Arzamasin väliseltä rautatieltä Okskajan asemalla haarautuvan sivuradan pääteasema. Asukkaita kaupungissa on 62&nbsp;500 henkeä (vuonna 2006).

Pavlovon kylä tunnetaan 1500-luvun puolivälistä lähtien. 1700-luvulla se oli huomattava kaupan ja käsityöläisammattien keskus. Erityisen kuuluisa paikkakunta oli lukoista ja aseistaan. Kaupunginoikeudet Pavlovo sai vuonna 1919. Nykyään siellä on linja-autotehdas sekä kone- ja laiteteollisuutta.

Kaupungin keskusta on säilyttänyt historiallisen asunsa. Nähtävyyksiin kuuluvat ylösnousemuksen (1778) ja taivaaseen astumisen (1795) kirkot, museona toimiva Gomolinin kauppiastalo, Šeremetjevin kreivisuvun konttorirakennus, kunnanhallituksen talo ym. Pavlovo tunnetaan myös siellä jalostetuista sitruunoista ja mandariineista. Kaupungista ovat kotoisin kemisti Aleksei Favorski ja kasvitieteilijä Nikolai Albov.

## Lähteet
* 

## Aiheesta muualla

* Pavlovon kaupungille ja piirille omistettu sivusto
Timo Kiiskinen (lehtori)

**Timo Arvo Kiiskinen** on kirkkomusiikin professori Taideyliopiston Sibelius-Akatemiassa Helsingissä. Koulutukseltaan hän on musiikin tohtori. Timo Arvo Kiiskistä ei tule sekoittaa säveltäjä Timo Veli Kiiskiseen.

## Aiheesta muualla
* Timo Kiiskisen esittely Sibelius-Akatemian verkkosivuilla
HMNB Harwich

**Her Majesty’s Naval Base (HMNB) Harwich** oli ensimmäisen maailmansodan aikana Harwichiin muodostettu laivastotukikohta. Harwich muodostui Alankomaiden ja Englannin välisen liikenteen tärkeimmäksi satamaksi. Satamalla oli tähän hyvät edellytykset, koska sinne oli Lontoosta hyvät junayhteydet ja satama oli riittävän suojainen.

Tukikohtaan oli sijoitettu kaksi kommodorien johtamaa osastoa: sukellusvenelaivue kommodori (myöhemmin kontra-amiraali) Roger Keyesin komennossa ja hävittäjäosasto kommodori (myöhemmin kontra-amiraali) Reginald Tyrwhittin komennossa. Hävittäjäosasto koostui suurimmillaan kahdesta laivueesta eli yhteensä yli kahdestakymmenestä hävittäjästä, joiden johtoaluksina toimivat kevyet risteilijät.
Policy

**Policy** on Helsingin yliopiston Valtio-opin opiskelijoiden neljä kertaa vuodessa ilmestyvä lehti. Paperilehteä on julkaistu vuodesta 1978 ja sähköistä versiota vuodesta 2008. Paperilehden tunniste on ISSN: 1235-4031 ja verkkolehden ISSN 2323-9468. Lehti ilmestyi vuosina 1989 ja 1990 myös nimellä Påliisi. Lehti käsittelee ajankohtaisia opiskelijaelämään ja yhteiskuntaan liittyviä aiheita, ja sitä toimittavat Helsingin yliopiston politiikan ja viestinnän opiskelijat.

## Päätoimittajat 2000-luvulla

* 2025 Elias Koivisto, Sanni Rapo, Nanna Rein, Topi Remes, Antti Ruoppi, Tinja Ryynänen, Essi Sen, Joel Tiessalo, Hertta Valanta
* 2024 Eino Haase, Olivia Havinen, Julius Numminen
* 2023 Aaro Forssell, Jyri Huttunen, Aino Häkkinen, Elli Pihlajaniemi, Oliver Watson
* 2022 Joanna Ahola, Jyri Huttunen, Hanna Karlson, Ilona Rantala, Tuukka Saari, Sampo Untamala, Leo Valkama
* 2021 Hanna Karlson, Laura Perälä, Saara Pylkkänen, Ilona Rantala, Tuukka Saari
* 2020 Eero Lipponen, Siiri Luukkanen, Laura Perälä, Saara Pylkkänen, Aaro Taina, Viivi Voutilainen
* 2019 Eetu Kukila, Siiri Luukkanen, Marja Silvolahti, Aaro Taina ja Juho-Eeli Tuori
* 2018 Yuri Birjulin, Emma Koponen, Saska Suvikas, Nanni Tuominen ja Kerttu Åvall
* 2017 Jan Ihatsu, Eevi Näsänen ja Kaisa Pakarinen
* 2016 Onerva Martikainen, Vilma Maukonen ja Meeri Smolander
* 2015 Niko Ruostetsaari, Anni Kyröläinen ja Onerva Martikainen
* 2014, Joonas Aitonurmi, Sara Sandström ja Iiro Toikka
* 2013, Joonas Aitonurmi ja Sara Sandström
* 2012, Salla Huttunen ja Hannele Tulkki
* 2011, Antti Ojala
* 2010, Erika Keppola ja Jenna Lähdemäki
* 2009, Otto Juote ja Jari Kuikanmäki
* 2008, Vappu Kaarenoja ja Joni Karjalainen
* 2007, Emmi Hänninen ja Anna Rissanen
* 2006, Antti Lehtinen ja Julius Virtanen
* 2005, Henri Korhonen ja Ville Saarimaa
* 2004, Ina Juva ja Jani Salomaa
* 2003, Henrik Domingo ja Antti Seppo
* 2002, Kaisa Leinonen ja Anna-Maija Vuorio
* 2001, Taina Ahtela
* 2000, Taina Ahtela (syksy), Laura Eskelinen (kevät) , Saana Pukkio (syksy) , Ville Salmi (kevät)

## Lähteet
* http://www.voo.fi/drupal/policy 
* http://www.voo.fi/drupal/hallitus
* https://policylehti.com/info/ 
### Viitteet

## Aiheesta muualla
* Policyn näköislehti Issuu-palvelussa
* Policyn verkkolehti
Kaksivuoroviljely

**Kaksivuoroviljely** on historiallinen viljelymuoto, jossa peltoa aina vuorovuosin viljeltiin ja pidettiin kesannolla.

Kaksivuoroviljelyä on harjoitettu Ruotsissa 1200-luvulta. Suomessa siihen siirryttiin varhaiskeskiajalla syysrukiin viljelyn leviämisen yhteydessä. Viljelymuoto oli käytössä 1870-luvulle.

## Lähteet
Kīlauea

**Kīlauea** on aktiivinen kilpitulivuori Havaijin saarella. Korkeudeltaan se on 1&nbsp;277 metriä. Kīlauea on purkautunut vuoden 1952 jälkeen yhteensä 34 kertaa. Havaijin kielellä *kilauea* tarkoittaa syöksevää. Kīlauea sijaitsee osittain Hawaii Volcanoesin kansallispuistossa.

Kīlauea on nuorin ja lounaisin tulivuori Havaijilla. Sen jatkuva purkautuminen alkoi vuonna 1983 ja 21. toukokuuta 2010 se oli jatkunut jo 10&nbsp;000 päivää. Se onkin pisimpään yhtäjaksoisesti purkautunut tulivuori maailmassa. Tulivuoren itäisellä rift-vyöhykkeellä on Puʻu ʻŌʻō -niminen purkausaukko.

Havaijilaisen mytologian mukaan tulivuoren sisässä asuu jumalatar Pele, joka vihastuneena aiheuttaa purkauksia.

## Lähteet
* USGS Hawaiian Volcano Observatory  

### Viitteet

## Aiheesta muualla
Csárdás

**Csárdás** (unkarinkielinen ääntämys ) on unkarilainen kansanmusiikki- ja tanssityyli, jonka muoto ja rytmi on peräisin verbunkos-tanssimusiikista. Se kehittyi vähitellen vuodesta 1835 lähtien. Csárdásin kehitykseen ja suosioon vaikutti viulisti Márk Rózsavölgyi, joka oli aikansa merkittävimpiä tanssimusiikin säveltäjiä. Csárdás oli 1850- ja 1860-luvuilla unkarilaisen kansanmusiikin tärkein laji, mutta vuosisadan loppuun mennessä se kangistui ja vakiintui tiettyyn muotoon.

Csárdásin tahtilaji on 2/4 tai 4/4, ja sille on tyypillistä tempon vaihtelu: se alkaa hitaasti mutta kiihtyy loppua kohti nopeaksi. Unkarin lisäksi csárdás tunnetaan myös useimmissa sen naapurimaissa. Nimitys tulee unkarin kielen sanasta *csárdá*, joka merkitsee kapakkaa tai ravintolaa. Csárdásia kutsutaan myös "idän tangoksi".

Tunnetuin csárdás on Vittorio Montin Csárdás, vuodelta 1904. Se sävellettiin pääosin viululle, mutta se voidaan esittää myös pianon, haitarin tai orkesterin säestämänä. Se on ainoa laajalti tunnettu Vittorio Montin sävellys, ja se kuuluu mustalaisorkesterien vakio-ohjelmistoon.

Csárdás lisättiin vuonna 2024 Unescon aineettoman kulttuuriperinnön lueteloon.

## Lähteet
William Babell

**William Babell** (myös **Babel**) (1689/1690 – 23. syyskuuta 1723) oli englantilainen muusikko ja säveltäjä, joka lisäksi sovitti runsaasti vokaalimusiikkia cembalolle.

## Kirjallisuutta

*B. Gustafson: *The Legacy in Instrumental Music of Charles Babel, Prolific Transcriber of Lully's Music*
*G. Pont: *An Early 18th-Century Manuscript of Harpsichord Music: William Babell and Handel's Vo' far guerra*, British Library Journal, xxi (1996), 176–83
*F. Palmer: *William Babell's Twenty-Four Oboe Sonatas*, Double Reed, iv/2 (1981), 23
Lotte Friis

**Lotte Friis** (s. 9. helmikuuta 1988 Hørsholm, Pääkaupunkialue, Tanska) on tanskalainen uimari, joka on erikoistunut pitkille vapaauintimatkoille. Hän on maailmanmestari ja olympiamitalisti. Friis lopetti ammattilaisuransa vuonna 2017 ja on sen jälkeen työskennellyt radiojuontajana Danmarks Radiolla.

Friis saavutti junioreiden EM-kilpailuissa pronssia 800&nbsp;metrin vapaauinnissa Glasgow'ssa 2003 ja Lissabonissa 2004. Ensimmäisen aikuisten arvokisamitalinsa hän sai oltuaan Wienin lyhyen radan EM-kilpailuissa 2004 toinen 800&nbsp;metrin vapaauinnissa. Melbournen MM-kilpailuissa 2007 hän sijoittui kuudenneksi 1&nbsp;500&nbsp;metrin vapaauinnissa. Debrecenin lyhyen radan EM-kilpailuissa 2007 hän voitti kultaa 800&nbsp;metrin vapaauinnissa ajalla 8.12,27. Eindhovenin EM-kilpailuissa 2008 hän sai 1&nbsp;500&nbsp;metrillä pronssia ajalla 16.11,26.

Friis saavutti Pekingin olympialaisissa 2008 pronssia 800&nbsp;metrin vapaauinnissa ajalla 8.23,03. Rijekan lyhyen radan EM-kilpailuissa 2008 hän oli samalla matkalla niin ikään kolmas. Rooman MM-kilpailuissa 2009 hän voitti kultaa 800&nbsp;metrin vapaauinnissa ajalla 8.15,92, sai hopeaa 1&nbsp;500&nbsp;metrillä ajalla 15.46,30 ja sijoittui kahdeksanneksi 400&nbsp;metrin vapaauinnissa. Saman vuoden Istanbulin lyhyen radan EM-kilpailuissa hän sai kultaa 800 ja hopeaa 400&nbsp;metrin vapaauinnissa. Budapestin EM-kisoissa 2010 hän voitti kultaa 800 metrin vapaauinnissa ajalla 8.23,27 ja 1&nbsp;500 metrin vapaauinnissa ajalla 15,59,13 sekä sai pronssia 400 metrin vapaauinnissa. 

Friis voitti 1 500 metrin maailmanmestaruuden Shanghaissa 2011 ajalla 15.49,59 ja sai hopeaa 800 metrillä ajalla 8.18,20. Saman vuoden Szczecinin lyhyen radan EM-kilpailuissa hän voitti 800 metriä ja oli toinen 400 metrin vapaauinnissa. Lontoon olympialaisissa 2012 hän sijoittui neljänneksi 400 ja viidenneksi 800 metrin vapaauinnissa. Saman vuoden Chartres'n lyhyen radan EM-kilpailuissa hän voitti 800 metriä ajalla 8.10,24 ja oli toinen 400 metrin vapaauinnissa. Hän oli 2012 toinen myös Istanbulin lyhyen radan MM-kilpailujen 800 metrin vapaauinnissa. 

Barcelonan MM-kilpailuissa 2013 Friis saavutti 1&nbsp;500 metrin vapaauinnissa hopeaa Euroopan ennätyksellä 15.38,88. Lisäksi Friis ui hopealle myös 800 metrin vapaauinnissa, ajalla 8.16,32. Saman vuoden Herningin lyhyen radan EM-kilpailuissa hän oli toinen 400 ja 800 metrin vapaauinnissa.

## Yksityiselämä
Friis on naimisissa ja hänellä on kaksi lasta.

## Lähteet
Incomplete

"**Incomplete**" on yhdysvaltalaisen poikabändi Backstreet Boysin ensimmäinen single albumilta Never Gone, joka julkaistiin kesäkuussa 2005. Kappale on ryhmän ensimmäinen single sitten nelivuotisen taukonsa jälkeen ja siitä tulikin yksi ryhmän menestyksekkäimmistä singleistä nousten Billboard Hot 100 -listan sijalle 13 ja debytoiden sijalla yksi Australia, ARIA-listalla ja myyden 250 000 kappaletta maailmanlaajuisesti (kultaa). "Incomplete" on Backstreet Boysien ensimmäinen single, joka nousi Australian listan sijalle yksi. Se nousi Britannian singlelistan sijalle kahdeksan, sijalle yksi Italiassa, sijalle kolme Sveitsissä ja sijalle neljä Hollannissa.

## Kappalelista
**Vakiopainos/Britannian osa 2**
#"Incomplete" – 3:59
#"My Beautiful Woman" – 3:38
#"Movin' On" – 6:02
#"Incomplete" video 

**Britannian osa 1**
#"Incomplete (Albumin versio)"
#"Incomplete (Instrumentaalinen)"

**Japani**
#"Incomplete"
#"Incomplete (Instrumentaalinen)"
#"My Beautiful Woman"
#"My Beautiful Woman (Instrumentaalinen)"

## Musiikkivideo
Musiikkivideon kappaleeseen "Incomplete" ohjasi Joseph Kahn. Videossa bändi laulaa hylätyn näköisessä ympäristössä ja jokainen bändin jäsen on tekemisissä eri elementin kanssa. Joseph Kahn käytti jokaista elementtiä ilmaisemaan jokaisen laulajan erilaisen persoonallisuuden. Hän päätti A.J. McLeanin kuvastavan bändin rock&roll-herkkyyttä hänen "palavalla valollaan ja Hollywood-cooliudellaan", joten hän kuvasi McLeania aurinkona tämän ajaessa klassista vanhaa autoa auringon laskiessa. "Elementit hyväilevät heidän esityksiään, joten ne tuntuvat aivan tunteilta." Nick Carter on "välillä erittäin epävakaa; kaunis katsottava, mutta vaarallinen jos menee liian lähelle", joten hän esittää tulta. Videossa Carter pn sytyttänyt McLeanin '68 GTO:n tuleen. Howie Dorough, Kahnin mukaan "ryhmän ovelin kundi", esittää sadetta. Hän istuu vanhan Joshua-puun alla tuulenpuuskan tuodessa sateen mukanaan. Kevin Richardson, "kaikkein aikuisin ja pidättäytynein" Backstreet Boy, on "kylmempi", joten hän esitti lunta. Hän soittaa pianoa keskellä palanutta metsää kun lumipyry alkaa ja savua nousee maasta. Brian Littrellistä, jota Kahn kuvaa "isoksi palloksi energiaa, jota ei voi pysäyttää", tuli meressä vellovat aallot. Hän seisoo vedessä myrskypilvien ilmestyessä hänen yläpuolelleen.

Videossa käytetään päivänvalon eri tasoja ja päivän eri aikoja. Ryhmä kuvasi videon Lancasterissa ja Zuma Beachilla, Kaliforniassa, liikkuen paikasta toiseen hyötyäkseen laskevasta auringosta. 

## Listasijat

## Lähteet
Van der Waals

**Van der Waals** voi tarkoittaa:

## Henkilöitä

* Fransje van der Waals (s. 1950), alankomaalainen lääkäri, Health[e]Foundationin perustaja
* Johannes Diderik van der Waals (1837–1923), alankomaalainen fyysikko, Nobelin fysiikanpalkinnon saaja

## Luonnontieteissä

* Van der Waals, eräs kuun pinnalla oleva törmäyskraatteri
* Van der Waalsin säde, atomin mitta
* van der Waalsin voima, molekyylien välinen voima
* van der Waalsin yhtälö, kaasujen tilanyhtälö
Milla Alftan

**Milla Alftan** (s. 1977 Hyvinkää) on suomalainen sisustussuunnittelija, joka työskenteli MTV3:n *[[T.i.l.a.]]* ja *[[Suomen kaunein koti]]* -ohjelmissa. 1990-luvun loppupuolella Alftan tuli tunnetuksi The 3some -yhtyeen laulajana. Vuonna 2000 hän julkaisi myös soololevyn. 2000-luvulla Milla oli myös mukana Urban Community-projektissa laulajana. Yhtye oli mukana Suomen Euroviisukarsinnassa 2005.

## Yksityiselämä

Milla Alftan on naimisissa musiikkituottaja Kristian Maukosen kanssa.

## Diskografia

;The 3some
* 
* 
* 

#### Milla Alftan
* Queen of Hearts (Warner Music Finland, CD 2000)

;
;Urban Community
* 

;Mukana kokoelmalevyillä
* 

## Lähteet
Alavetelin kirkko

**Alavetelin kirkko** () sijaitsee Kruunupyyn kunnassa Alavetelin kirkonkylällä ja se on ensimmäinen Matti Hongan suunnittelema kirkko. Puinen ristikirkko on rakennettu mäelle Perhonjoen varteen. Alavetelin kirkon uruissa on viisitoista äänikertaa ja ne on rakentanut Kangasalan Urkutehdas vuonna 1975.

## Lähteet
John Bull (säveltäjä)

**John Bull** (1562 tai 1563 &ndash; 15. maaliskuuta 1628) oli englantilainen säveltäjä, muusikko ja urkurakentaja. Hänet tunnettiin armoitettuna kosketinsoittimien taitajana, ja hän sävelsikin enimmäkseen näille instrumenteille.
Joulutarina (yhdysvaltalainen elokuva)

**Joulutarina** () on yhdysvaltalainen Bob Clarkin ohjaama elokuva vuodelta 1983. Siitä on tullut kotimaassaan klassikko, jota esitetään televisiossa joulunpyhinä. Suomessa sitä on esitetty myös nimillä *Joululahja*, *Eräs joululahja* ja *Eräs joulutarina*. Se sijoittuu vuoden 1940 tienoille ja kertoo noin kymmenvuotiaasta Ralphie-pojasta joka toivoo ilmakivääriä joululahjaksi.

Kuvauspaikkana toiminut talo Ohion osavaltion Clevelandissä on elokuvan lavasteina toimineine sisustuksineen muutettu museoksi, jossa voi tilauksesta myös yöpyä.

## Lähteet
Day of Mourning

**Day of Mourning** on kanadalaisen deathcore -yhtye Despised Iconin neljäs studioalbumi, joka julkaistiin 22. syyskuuta 2009. Albumi on ensimmäinen, jossa kitaristi Ben Landreville ja basisti Max Lavelle esiintyvät.

Albumista on julkaistu myös rajoitettu digipak-painos, joka sisältää 20-sivuisen lehtisen ja muun muassa kiertuemateriaalia ja yhtyeen jäsenten profiileja sisältävän bonus-DVD:n.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Alexandre Erian – laulu
* Steve Marois – laulu
* Ben Landreville – kitara
* Eric Jarrin – kitara
* Max Lavelle – basso
* Alexandre Pelletier – rummut

## Arvostelut
* About.com: 
* AllMusic: 

## Lähteet

## Aiheesta muualla
* 
*
USS Lafayette

**USS Lafayette** voi tarkoittaa seuraavia Yhdysvaltain laivaston aluksia:

* USS ''Lafayette'', vuonna 1848 nimellä *Aleck Scott* vesille laskettu höyrylaiva
* USS ''Lafayette'', vuonna 1932 nimellä *S/S Normandie* vesille laskettu matkustajaristeilijä, otettiin Yhdysvaltain laivaston palvelukseen vuonna 1941
* USS ''Lafayette'', vuonna 1963 vesille laskettu Lafayette-luokan sukellusvene
Bombe

**Bombe** on paranneltu malli ensimmäisestä puolalaisesta salauksenpurkulaitteesta nimeltä **Bomba,** joka on lyhenne puolankielestä *bomba kryptologiczna*. Bomba rakennettiin ennen toista maailmansotaa ja sillä pyrittiin murtamaan natsi-Saksan sotilaskoodeja.

Bombe on yksi kolmesta neronleimauksesta, jotka Alan Turing kehitti saksalaisten salausten purkamiseen.

## Katso myös
*Enigma (salauslaite)
* Colossus (tietokone)

## Lähteet
Kostaja iskee

**Kostaja iskee** on Robert Parrishin ohjaama *[[film noir]]* -elokuva vuodelta 1951. Se kertoo vedonvälittäjästä, joka joutuu syyttömänä vankilaan.

## Lähteet

## Aiheesta muualla
* 
*
Dani Juris

**Dani Juris** (s. 11. huhtikuuta 1984 Moskova) on suomalainen kuoronjohtaja. Hänen sukujuurensa ulottuvat mm. Keski-Eurooppaan, Lähi-itään ja Etelä-Amerikkaan, ja hänen molemmat vanhempansa ovat pianonsoitonopettajia. Juris aloitti kuoromusiikin harrastuksen Cantores Minores -poikakuorossa ja kuoronjohdon ammattiopinnot vuonna 2004 Helsingin ammattikorkeakoulussa Jani Sivénin johdolla. Syksystä 2008 Juris opiskeli Sibelius-Akatemiassa professori Matti Hyökin oppilaana. Juris suoritti kuoronjohdon A-tutkintokonserttinsa erinomaisin arvosanoin ja valmistui musiikin maisteriksi Sibelius-Akatemiasta joulukuussa 2011. 

Kotikaupungissaan Helsingissä Juris johtaa vuonna 2007 perustamaansa Kamarikuoro Kaamosta sekä sekakuoroa Savolaisen Osakunnan Laulajat. Lisäksi hän on johtanut syksystä 2012 alkaen Helsingin Filharmonista Kuoroa. Hän on myös työskennellyt aktiivisesti korrepetiittorina Suomessa ja Itävallassa. Kuoronjohdon opintojen ohessa Juris on opiskellut pianon- ja harpunsoittoa.

Maaliskuussa 2009 Dani Juris voitti 5. kansainvälisen nuorten kuoronjohtajien kilpailun Slovenian Ljubljanassa. Kilpailun pääpalkinnon ohella hän sai nuorimman kilpailijan palkinnon sekä Europa Cantatin erikoispalkinnon. Lisäksi kolme viidestä kilpailussa mukana olleesta kuorosta valitsi hänet suosikkikilpailijakseen.

Juriksen puoliso on kuoronjohtaja Mikko Sidoroff.

## Lähteet
Hut 8

**Hut 8** () oli toisen maailmansodan aikainen Bletchley Parkin koodinmurtotukikohdan osasto, jonka tehtävänä oli purkaa Saksan laivaston Enigmalla koodattuja sanomia. Osaston johtajana toimi ensin Alan Turing, jota seurasi marraskuussa 1942 Hugh Alexander.

Hut 8 toimi yhteistyössä Hut 4:n kanssa, joka käänsi ja analysoi Hut 8:n purkamat sanomat. Vuonna 2005 Hut 8 avattiin entisöitynä sodan ajan asuunsa.

## Hut 8:n henkilökunta
*Harry Golombek
*I. J. Good
*Peter Hilton
*Rolf Noskwith
*Shaun Wylie
*Leslie Yoxall

## Aiheesta muualla
* Bletchley Park News: Official VIP Opening of the Newly-Refurbished Hut 8
Avia Tower

**Avia Tower** oli Vantaan Vantaanporttiin, Pakkalan kaupunginosaan suunniteltu 21-kerroksinen, etupäässä toimistokäyttöön tarkoitettu tornitalo. Rakennuksen oli tarkoitus nousta Kauppakeskus Jumbon ja Lentoasemantien väliin Kehä III:n varrelle. Valmistuessaan se olisi ollut Vantaan korkein rakennus. Maanomistaja oli Eläke-Fennia.

Kaksi alinta kerrosta olisi varattu liiketiloille, ja maan alle oli tarkoitus tulla pysäköintitilaa. Muut kerrokset olisivat olleet toimistokäytössä. Tornin julkisivumateriaaleina olisi käytetty lasia ja värilasia. Suunnittelukilpailun Avia Towerista voitti vuonna 2006 Arkkitehtitoimisto Davidsson Oy "Kolibri"-ehdotuksellaan. Rakennuksen suunnittelun edetessä kerrosneliövaatimukset kaksinkertaistuivat 10&nbsp;000 neliöstä 20&nbsp;000 neliöön, ja lopullinen kaavamuutos tehtiin syyskuussa 2009.

## Lähteet

## Aiheesta muualla
*
The Sweet Collection

**The Sweet Collection** on Sweet-yhtyeen vuonna 1989 julkaistu kahden vinyylilevyn kokoelma-albumi. CD-versiossa kappaleet sisältyvät yhdelle levylle, mutta "Lady Starlight" on jätetty pois tilanpuutteen takia. Albumi koostuu hard rock -voittoisesta materiaalista vuosilta 1974–1977. Mukana ovat muun muassa *[[Sweet Fanny Adams]]* -albumin kaikki kappaleet.

## Kappaleet
### LP 1
**A-puoli**
#Teenage Rampage
#Rebel Rouser
#Solid Gold Brass
#Stairway to the Stars
#Turn It Down
**B-puoli**
#The Six Teens
#Into the Night
#No You Don’t
#Fever of Love
#The Lies in Your Eyes

### LP 2
**A-puoli**
#Fox on the Run
#Restless
#Set Me Free
#AC/DC
#Sweet F.A.
**B-puoli**
#Action
#Peppermint Twist
#Heartbreak Today
#Lost Angels
#Lady Starlight
Reserviupseerikoulun lippu

**Reserviupseerikoulun lippu** on Reserviupseerikoulun (RUK) tunnus, johon kerättiin varat 14. reserviupseerikurssin aloitteesta. Ajatus omasta lipusta oli nostettu esiin jo kurssilla 10. Ensimmäinen lippu vihittiin ja Suomen tasavallan presidentti luovutti sen Reserviupseerikoululle Helsingin Senaatintorilla sisällissodan päättymisen kymmenvuotisjuhlapäivänä 16. toukokuuta 1928. Päivä oli myös sotaväen lippujuhlan päivä.

Reserviupseerikoulun lipun on suunnitellut professori Carolus Lindberg.  Lipuon Karjalan värit musta ja punainen ja sen kulmissa olevat epäheraldiset tekstit ”VK 1917” ja ”RUK 1920” viittaavat suomalaisen reserviupseerikoulutuksen alkuun niin sanotussa Vimpelin koulussa vuonna 1917 sekä Reserviupseerikoulun perustamiseen vuonna 1920.

Lipputangon kärjessä on sotamarsalkka Mannerheimin myöntämä Vapaudenristi nauhoineen kunnianosoitukseksi sen kouluttamien reserviupseerien ansioista talvi-, jatko- ja Lapin sodassa.

Lippuja on kesään 2015 mennessä valmistettu viisi kappaletta. Niistä kolme on siirretty Sotamuseoon ja yksi RUK-museoon. Viides lippu on käytössä RUK:ssa.

## Lähteet
Kurt Hornfischer

**Kurt Hornfischer** (1. helmikuuta 1910 Gera – 18. tammikuuta 1958 Nürnberg) oli saksalainen painija, nelinkertainen Euroopan mestari sekä olympiamitalisti.

Hornfischer voitti Wienin työläisolympialaisissa 1931 raskaan sarjan (yli 82,5 kg) mestaruuden.

Hornfischer paini olympiapronssia Berliinin kotikisoissa 1936 kreikkalais-roomalaisen painin yli 87-kiloisten sarjassa. Samalla tyylillä hän voitti sarjassaan kolme Euroopan mestaruutta peräkkäin vuosina 1933−1935. Vapaapainissa Hornfischer ylsi kerran Euroopan mestariksi (1937) ja kerran EM-hopealle (1935).

Hornfischer haavoittui toisessa maailmansodassa kuusi kertaa vakavasti. Hän kuoli 48 vuoden ikäisenä leikkauksen aiheuttamiin komplikaatiohin.

## Lähteet
*Kurt Hornfischer – Sports Reference LLC.  
*Profiili FILA:n tietokannassa 

### Viitteet
Fabrizio Giovanardi

**Fabrizio Giovanardi** (s. 14. joulukuuta 1966 Sassuolo, Italia) on italialainen kilpa-autoilija, joka ajaa WTCC-sarjassa.

Giovanardi aloitti rata-autouransa kartingista ja siirtyi kaudeksi 1987 Italian Formula 3 -luokkaan. Hän jatkoi 22-vuotiaana Formula 3000:een, jossa hän ajoi FIRST-tallissa. Giovanardi ylsi parempaan menestykseen touring-sarjoissa, joissa hän saavutti Italian mestaruudet 1992, 1998 ja 1999. Italian sarjoista hän siirtyi European Supertouring -sarjaan ja voitti heti mestaruudet kolmena peräkkäisenä kautena 2000, 2001 ja 2002 Alfa Romeolla. Kaudeksi 2003 Giovanardi siirtyi BMW-talliin, mutta jäi ilman mainittavaa menestystä. Takavetoinen auto ei sopinut hänen ajotyylilleen, joten kaudeksi 2004 hän palasi jälleen Alfa Romeolle, mutta voitti kauden aikana vain yhden kisan ja jäi sarjassa viidenneksi.

Kaudeksi 2006 Giovanardi siirtyi World Touring Car Championship -sarjaan (WTCC) ja sijoittui neljällä osakilpailuvoitolla sarjassa lopulta kolmanneksi. Autona oli edelleen Alfa Romeo, joka kuitenkin kaudeksi 2006 vaihtui VX Racingin Vauxhall Vectraan. Ensimmäisellä Vauxhall-kaudellaan Giovanardi sijoittui viidenneksi ja voitti mestaruudet kahdella seuraavalla kaudella, 2007 ja 2008.

Giovanardi on naimisissa ja hänellä on yksi poika.

## Aiheesta muualla
* Virallinen nettisivu
* BTCC: Fabrizio Giovanardi
Korea Open

**Korea Open** () on vuosittain Etelä-Korean Soulissa järjestettävä naisten tennisturnaus. Vuodesta 2004 järjestetty turnaus oli vuosina 2004–2008 IV-tason WTA-turnaus. Vuodesta 2009 lähtien se on ollut International-tason WTA-turnaus. Turnaus pelataan syyskuussa Soulin olympiapuiston tenniskeskuksessa kovalla alustalla.

## Tulokset
### Kaksinpeli

### Nelinpeli

## Lähteet
* Turnaus WTA:n sivuilla 

## Aiheesta muualla
* Viralliset sivut
Salaspils

**Salaspils** on kaupunki entisessä Riian piirissä Latviassa. Salsapilsin nimi on peräisin Mārtiņsalan saaren linnasta.

## Historia

### Ennen maailmansotia

Arkeologisten tutkimusten Salaspilsissä on ollut 900–1300 -luvulla puutaloissa asuvia liiviläisiä ja baltteja. Historiallisissa kirjoituksissa Salaspils mainittiin ensimmäisen kerran vuonna 1186.

Liivinmaan ritarikunta rakensi Salaspilsiin linnan vuonna 1380. 1400–1500-luvuilla linnan ympärille rakentui pieni kaupunki. Se kuitenkin tuhoutui vuonna 1577 Liivinmaan sodassa.

Puolan ja Ruotsin välisessä sodassa Ruotsin kuningas Kaarle IX kärsi vuonna 1605 tappion Kirkholman taistelussa puolalaisia vastaan. Hän menetti hevosensa ja selviytyi kun Henrik Wrede antoi hänelle hevosensa. Wrede itse kaatui, mutta hänen jälkeläisensä saivat tiloja Elimäeltä. Salaspilsin alueelle haudattiin noin 9&nbsp;000 ruotsalaista sotilasta.

1600–1800 -luvuilla Salaspilsin ympäristössä oli kaksi asuinpaikkaa: Salaspilsin asuinalue lähellä tuhottua linnaa ja Kurtesin asuinalue. Riian ja Daugavpilsin välille rakennettiin rautatie vuonna 1861. Salaspilsin aseman lähelle perustettiin uusi asuinalue Kurtesin asuinaluetta vastapäätä.

### Maailmansodat ja niiden jälkeen

Ensimmäisen maailmansodan aikana Salaspils kuului sodan eturintamaan, joten siellä tuhoutui paljon rakennuksia.

Toisen maailmansodan aikaan, vuonna 1941, Salaspilsissä perustettiin natsien Latvian suurin keskitysleiri, pinta-alaltaan noin 14 hehtaaria. Vuonna 1942 siellä oli 1500 vankia, luku saattoi hetkellisesti nousta jopa 6000 vankiin. Leiriin joutui mm. juutalaisia ja poliittisia vankeja. Vuonna 1944 leiri suljettiin. Paikalle pystytettiin muistopatsaskokonaisuus vuonna 1967 leirissä kuolleiden muistoksi.

Latvia joutui kuitenkin toisen maailmansodan jälkeen Neuvostoliiton hallintaan. 1960-luvun tienoilla Salaspilsiin tuli teollisuutta ja isoja kerrostaloja. Kaupungista tuli Latvian keskeinen energiateollisuuden, tieteen ja maatalouden keskus. Kaupungin rakentamisen tieltä tuhottiin entisaikaisia rakennuksia.

## Lähteet

## Aiheesta muualla
* Kuvia Salaspilsistä
The Haunting

**The Haunting** voi tarkoittaa seuraavia asioita

* *[[Yö kauhujen talossa]]* (*The Haunting*), kauhuelokuva vuodelta 1963
* *[[The Haunting – paholaistalo]]* (*The Haunting*), kauhuelokuva vuodelta 1999
* *[[The Haunting in Connecticut]]*, kauhuelokuva vuodelta 2009
* *[[The Haunting of Hill House]]*, kauhudraamasarja vuodelta 2018 
* *[[The Haunting (albumi)|The Haunting]]*, Theatre of Icen albumi vuodelta 1982
* *[[Haunting (EP)|Haunting]]*, Domination Blackin EP vuodelta 2008
* *[[Haunting (videopeli)|Haunting]]*, videopeli vuodelta 1993
* "The Haunting", kappale Anberlinin EP-levyltä *[[Godspeed EP]]*
* "The Haunting", kappale Symphony X:n albumilta *[[The Damnation Game]]*
Bo Linde

**Anders Bo Leif Linde** (1. tammikuuta 1933 – 2. lokakuuta 1970) oli ruotsalainen säveltäjä, jonka tyyli muistuttaa 1900-luvun neoklassisten säveltäjien kuten Benjamin Brittenin ja Samuel Barberin ilmaisua.

## Lähteet
Sinivalkoinen kokardi

**Sinivalkoinen kokardi** eli **valtakunnankokardi** on suomalaisen virkamiehen ja nykyään erityisesti sotilaan lakkitunnus, eli kokardi. Kokardia pidetään päähineessä, kuten koppalakissa, turkislakissa, kenttälakissa tai kenttäpipossa. Bareteissa käytetään muita, koristeellisempia lakkitunnuksia.

Nykyään sinivalkoinen kokardi kuuluu enää poliisien juhlaunivormuun ja puolustusvoimien miehistön ja alikersantin tai kersantin arvoisten varusmiesten päähineisiin. Päällystön päähineissä käytetään punapohjaista leijonakokardia. Aikaisemmin sinivalkoinen kokardi oli poliisin virkalakissa sekä Valtionrautateiden koneosaston veturimiehillä, kun taas liikenneosaston virkamiehillä oli punavalkoinen kokardi. 

Suomalaisten kokardien suunnittelu alkoi heti kevättalvella 1918 Akseli Gallén-Kallelan johdolla. Aluksi käyttöön otettiin itsenäisyyden alkuajan punapohjainen leijonatunnus, mutta loppukesästä 1918 sotaministeriö antoi määräyksen sinivalkoisesta kokardista sen jälkeen, kun Suomen lipuksi oli valittu sinivalkoinen ristilippu. Upseereilla se oli emaloitua metallia, miehistöllä ja alipäällystöllä pellistä puristettu ja maalattu. Nykyään kokardit ovat muovia tai kangasta. Upseerit käyttivät kumpaakin kokardia: valtakunnankokardi oli lakin päällisessä ja leijonakokardi paarteessa. Tästä tavasta luovuttiin vuoden 1936 asepuku-uudistuksessa, ja upseerien tunnuksena on sen jälkeen ollut pelkästään punapohjainen leijonakokardi.

Nykyään kokardi on hihassa olevan kansallislipun ohella toinen suomalaisen sotilaspuvun kansallisuustunnuksista. Sinivalkoinen kokardi voi olla emaloitu metallinen, muovinen tai kankainen. Sen halkaisija 20 mm: keskellä oleva valkoinen ympyrä halkaisijaltaan 8 mm, ja sitä ympäröi 3 mm leveä sininen rengas ja uloimpana 3 mm leveä valkoinen rengas. Muovisessa kokardissa valkoinen ulkoreunan rengas on säteittäisesti uurrettu. Myös päällystön leijonakokardi on pyöreä ja halkaisijaltaan 20 mm. Siinä punaisella pohjalla on kullanvärinen Suomen vaakunaleijona. Lisäksi siinä on ohut kullanvärinen reunus.

Kantahenkilökunnan lippalakissa ("koppalakissa") ja turkislakissa leijonakokardia käytetään erityisen kankaisen lakkimerkin m/49 kanssa. Lakkimerkissä m/49 on verkapohja, kullanvärinen kuusenhavuseppele ja aselajivärinen keskikohta, johon kokardi on kiinnitetty.

Sinivalkoinen kokardi on ollut kansallisuustunnuksena vuodesta 1945 myös panssariajoneuvoissa sekä ilmavoimien lentokoneissa. Panssarivaunuissa käytettiin sitä ennen (1941–45) lyhytsakaraista mustaa hakaristia. Sotilaslentokoneiden kansallisuustunnuksena oli vuosina 1918–45 sininen hakaristi. Panssarivaunuissa ja muissa panssariajoneuvoissa käytetty kokardi on nykyään halkaisijaltaan 150 mm, ja se sijaitsee ainoastaan ajoneuvon kyljissä tai tornin sivuilla.

## Lähteet
Burgundin kanava

**Burgundin kanava** () on kanava Burgundissa keskisessä Itä-Ranskassa. Kanavan pohjoispää on Yonne-joen varrella Migennesin kaupungissa, eteläpää Saônen varrella Saint-Jean-de-Losnessa. Kanavan rakentaminen alkoi vuonna 1775 ja valmistui 1832. Yhdessä Seinen ja Yonnen sekä Saônen ja Rhônen kanssa kanava muodostaa vesiväylän, joka yhdistää Atlantin Välimereen. Proomuilla kuljetetaan tavaraa pitkin kanavaa.

Kanava on 242 kilometriä pitkä ja siinä on 209 sulkua. Se kulkee halki Yonnen ja Côte-d’Orin departementtien. Korkeimmillaan se on Pouilly-en-Auxois’n kohdalla 378 metriä merenpintaa korkeammalla, missä se kulkee 3&nbsp;333 metriä pitkän tunnelin läpi. Alimmillaan se on kohdassa, jossa se yhtyy Yonne-jokeen 79 metrin korkeudessa merenpinnasta.

## Lähteet

## Aiheesta muualla
* 750 miles of waterways in Burgundy for messing about in boats  
* The Burgundy Canal - Burgundy-Canal.com 
* Navigating the Burgundy Canal in 2008
Pano

**Pano** voi tarkoittaa:

* Pano, talletus pankkitilille
* P:ano, yhtye Brittiläisessä Kolumbiassa
* Pano Akil, alue Sindhissä, Pakistanissa
* Panajot Pano, albanialainen jalkapalloilija
* Yhdyntä, puhekielinen ilmaus
Villapaita

**Villapaita** on villalangasta neulottu lämmin paita, jossa etumus on, toisin kuin villatakissa, kokonaan tai lähes kokonaan umpinainen. Arkipuheessa villapaidaksi kutsutaan usein muustakin kuin villaisesta langasta valmistettua *neulepaitaa*.
Suomessa villapaitaa käytettiin runsaasti metsätöissä ja maatalouden ulkotöissä kylminä vuodenaikoina. Tällaisessa villapaidassa oli vasemmassa olkapäässä napit sen riisumisen helpottamiseksi.

Villapaidat ovat kuuluneet myös Suomen puolustusvoimien vaatetukseen. Vielä 1980-luvulla oli käytössä sodanaikainen harmaa villapaita, jossa oli rinnan ympärillä tummansininen nauhakuvio. Englantilaistyyppinen harmaa sotilasvillapaita tuli käyttöön kenttäharmaan villapaitamallin m/83:n myötä, joka merivoimilla oli sininen. Myöhemmin m/91-univormujen mukana villapaidastakin tuli vihreä. Puolustusvoimien villapaidoissa on puuvillaiset vahvikkeet olkapäissä ja kyynärpäissä,  koska villa pehmeinä kuituina kuluu herkästi.

Kansanperinnettä edustavat norjalaiset villapaidat, joissa on kaulan kohdalla pukemista ja riisumista helpottavat hakaset ja Suomessa jussipaita.


Tiedosto:Selburose-sweater.jpg|Norjalainen villapaita
Tiedosto:Lopapeysa.jpg|Islantilaisia lopapeysa-villapaitoja


## Villatakki
*Villatakki* eli *neuletakki* on villapaidan variantti, joka on takin tapaan etumuksestaan avoin ja tavallisesti myös napitettava. Tällainen muotoilu helpottaa vaatteen päälle pukemista, mutta myös tekee valmistusprosessista jonkin verran mutkikkaamman ja yleensä myös kalliimman. Joskus villatakkeihin ja myös  villapuseroihin tehdään kuviota kirjomalla esimerkiksi ketjuvirkkauksella. Myös palmikkoneuletta neulomalla saadaan aikaan koristeellisia kuvioita.

## Lähteet

## Aiheesta muualla

* Korsnäsinpaita
Bill Ivy

**William "Bill" David Ivy** (27. elokuuta 1942 Maidstone, Yhdistynyt kuningaskunta – 12. heinäkuuta 1969 Hohenstein-Ernstthal, Saksan demokraattinen tasavalta) oli brittiläinen ratamoottoripyöräilijä ja kilpa-autoilija. Hän voitti 125cc-luokan maailmanmestaruuden vuonna 1967.

Bill Ivy kilpaili ratamoottoripyöräilyn MM-sarjassa 125-, 250- ja 350-kuutioisissa vuosina 1965-1969. Ivy ilmoitti jo kauden 1968 jälkeen lopettavansa menestyksekkään uransa moottoripyöräilyssä ja siirtyvänsä Formula 2 -sarjaan, jossa hän oli kilpaillut moottoripyöräilyn ohessa. Jawan tehdastalli sai kuitenkin houkuteltua Ivyn jatkamaan uraansa kaudella 1969. Ivy aloitti kauden hyvin ollen kaksi kertaa toinen osakilpailuissa. Bill Ivy menehtyi Itä-Saksan osakilpailun harjoitusjaksolla. Hän oli ajamassa radalta takaisin varikolle, kun moottori leikkasi kiinni ja Ivy lensi kohtalokkaasti päin seinää. Hän kuoli sairaalassa saamiinsa vammoihin. Bill Ivyn kypärä oli irronnut päästä jo ennen törmäystä seinään ja silminnäkijöiden mukaan Ivy olisi ollut säätämässä kypärää tai ajolaseja eikä kypärä ollut silloin päässä.

Formula 2-sarjassa Bill Ivy ehti osallistua vain viiteen osakilpailuun. Hän sijoittui parhaimmillaan viidenneksi, mutta johti kerran osakilpailua ja oli vapaissa harjoituksissa kahdesti toiseksi nopein. 

## Saavutukset
### 125cc-luokka
*Maailmanmestari 1967
*MM-sarjan toinen 1966 ja 1968
*14 osakilpailuvoittoa, 5 kakkossijaa ja 3 kolmossijaa

### 250cc-luokka
*MM-sarjan toinen 1968
*MM-sarjan kolmas 1967
*7 osakilpailuvoittoa, 7 kakkossijaa ja 3 kolmossijaa

### 350cc-luokka
*MM-osakilpailuissa 3 kakkossijaa

### 500cc-luokka
*Ison-Britannian mestaruus 1965

## Lähteet
Halsuanjärvi

**Halsuanjärvi** on matala ja tummavetinen järvi Perhonjoen vesistön yläjuoksulla Halsualla ja se on Keski-Pohjanmaan suurimpia järviä. Järven vedenpintaa on 1900-luvulla laskettu useasti heinämaan lisäämisen ja tulvasuojelun vuoksi.

Halsuanjärveen laskee Venetjoki Venetjoen tekojärvestä ja Penninkijoki. Halsuanjärven laskujoki on Halsuanjoki.

## Lähteet
* 
### Viitteet
Reserviupseerikoulun toinen komppania

**Reserviupseerikoulun toinen komppania**, jota kutsutaan puhekielessä *kirveskomppaniaksi*, oli Reserviupseerikoulun toinen jalkaväkikomppania, joka opetti tulevia jalkaväen joukkueenjohtajia.  Toinen komppania oli majoitettuna Reserviupseerikoulun päärakennuksen kolmanteen kerrokseen.

Kirveskomppaniassa, joka koostui kolmesta joukkueesta, järjestettiin sotilasopetusta alueellisten joukkojen käyttöön. 

Toinen komppania yhdistettiin Ensimmäiseen komppaniaan vuoden 2011 alussa.

## Lähteet
Reserviupseerikoulun ensimmäinen komppania

Reserviupseerikoulun ensimmäinen komppania** **eli **Kärkikomppania*** *antaa jääkäri-, panssarintorjunta- ja tulenjohtokoulutusta. Kärkikomppanian vahvuus on noin 170 upseerioppilasta. Jääkärilinjalla koulutetaan jääkärijoukkueenjohtajia kaikkiin puolustushaaroihin, panssarintorjuntalinjalla panssarintorjuntaohjusjoukkueenjohtajia maavoimien tarpeisiin ja tulenjohtolinjalla maavoimien alueellisten ja operatiivisten joukkojen tulenjohtajia.

Reserviupseerikoulun toinen komppania, *kirveskomppania*, yhdistettiin ensimmäiseen 2011.

## Lähteet
Notre Damen kellonsoittaja (vuoden 1939 elokuva)

**Notre Damen kellonsoittaja** () on William Dieterlen ohjaama yhdysvaltalainen elokuvaklassikko vuodelta 1939. Se perustuu Victor Hugon romaaniin *[[Pariisin Notre-Dame]]* (1831). Elokuvan pääosia näyttelevät Charles Laughton Quasimodona ja Maureen O'Hara Esmeraldana.

*Notre Damen kellonsoittajaa* pidetään yhtenä parhaista Hugon romaanin elokuvasovituksista, vaikka käsikirjoittajat ovatkin ottaneet vapauksia romaanin sovittamisessa elokuvaksi.

## Rooleissa

### Palkinnot
Oscar-ehdokkuudet:
* paras musiikki – Alfred Newman
* paras äänitys – John Aalberg

## Lähteet